ՀՀ առողջապահության նախարարությունը մշակել է «Ծխախոտային արտադրատեսակների օգտագործման բացասական ազդեցության նվազեցման» մասին նոր օրենսդրական նախագիծ: Ըստ այդ նախագծի՝ ծխախոտի օգտագործումն արգելվում է փակ տարածքներում, հասարակական վայրերում, եւ չսահմանված վայրում ծխելն առաջացնում է տուգանքի նշանակում`250 հազար դրամի չափով: Եթե անձը նույն արարքը 3 ամսվա մեջ կատարել է երկրորդ անգամ, ապա կտուգանվի 500 հազար դրամով: Ինչքանո՞վ է սա սահմանափակում մարդու իրավունքները, եւ ի՞նչպես կաշխատի այս օրենքն ընդունվելու դեպքում: Մեր հարցերին պատասխանել է Հելսինկյան քաղաքացիական ասամբլեայի Վանաձորի գրասենյակի ղեկավար, իրավապաշտպան Արթուր Սաքունցը։